Diari Oficial de la Generalitat Valenciana


Sumari del DOGV 8710, del 03-01-2020 (2019/12414)

Resolució de 27 de desembre de 2019, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2020 les ajudes per a la realització d'estades vacacionals per a persones amb diversitat funcional
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8710

Data del DOGV
:   03-01-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/12584


Data del document
:   27-12-2019

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Correcció d'errades

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

Resolució de 27 de desembre de 2019, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2020 les ajudes per a la realització d'estades vacacionals per a persones amb diversitat funcional [2019/12315]  
Mitjançant l'Ordre 4/2017, de 6 de juliol, de la Vicepresidència i Conselleria d'Igualtat i Polítiques Inclusives per la qual s'estableixen les bases reguladores del programa d'ajudes per a la realització d'estades vacacionals per a persones amb diversitat funcional (DOGV núm. 8083, de 13.07.2017),modificada per l'Ordre 3/2019, de 23 de juliol, de la Vicepresidència i Conselleria d'Igualtat i Polítiques Inclusives (DOGV núm. 8600, de 26.07.2019), s'estableixen les bases per a la concessió d'ajudes per a la realització d'estades vacacionals per a persones amb diversitat funcional.  
Aquesta línia de subvenció es troba inclosa dins del Pla Estratègic de Subvencions de la Vicepresidència i Conselleria d'Igualtat i Polítiques Inclusives 2018-2020, amb l'objectiu de fomentar la inclusió, integració social, autonomia i desenvolupament personal de les persones amb diversitat funcional.  
En virtut del que s'ha exposat i de conformitat amb l'article 160.4.b) de la Llei 1/2015 de, 6 de febrer de la Generalitat, d'hisenda pública, del sector públic instrumental i de subvencions, resolc:  
  
Primer. Objecte  
1. Convocar per a l'exercici 2020 la s ajudes destinades a entitats sense ànim de lucre per a la realització, promoció i desenvolupament d'estades vacacionals per a persones amb diversitat funcional, regulades en l'Ordre 4/2017, de 13 de juliol, de la Vicepresidència i Conselleria d'Igualtat i Polítiques Inclusives per la qual s'estableixen les bases reguladores per a la concessió d'ajudes per a la realització d'estades vacacionals per a persones amb diversitat funcional.  
2. És objecte de subvenció la realització d'estades vacacionals que estiguen destinades a persones amb diversitat funcional i salut mental i que es desenvolupen durant l'any 2020.  
3. Es podran subvencionar com a màxim deu dies (nou nits), independentment que l'activitat puga tindre una duració de més dies.  
  
Segon. Beneficiaris  
1. Podran sol·licitar les subvenciones les organitzacions o entitats privades sense ànim de lucre, que desenvolupen estades vacacionals per a persones amb diversitat funcional.  
2. Els beneficiaris hauran de complir els requisits que estableix l'article 5 de l'Ordre 4/2017, de 13 de juliol, de la Vicepresidència i Conselleria d'Igualtat i Polítiques Inclusiva, i les organitzacions o entitats sense ànim de lucre sol·licitants hauran d'estar inscrites en el Registre d'entitats titulars d'activitats d'acció social, en el sector corresponent a persones amb discapacitat o diversitat funcional abans de la finalització del termini de presentació de sol·licituds.  
  
Tercer. Finançament  
1. La present convocatòria de subvencions es realitza pel procediment de tramitació anticipada d'expedients de despesa, establit en l'article 167 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i en l'Ordre de 26 de setembre de 1994, de la Conselleria d'Economia i Hisenda.  
2. L'import màxim estimat per a finançar aquestes actuacions, segons el projecte de Llei de pressupostos de la Generalitat per a l'exercici 2020 establit en la Secció 16, servei 02, programa pressupostari 313.40 €Diversitat Funcional o Discapacitat?, capítol IV, és el següent:   
  
Denominació: Estades vacacionals  
Línia de subvenció: S5161  
Consignació pressupostària: 1.020.000,00 €  
3. No obstant això, tant l'import màxim estimat de les ajudes convocades per la present resolució, com aquesta, es condiciona a l'existència de crèdit adequat i suficient per a atendre-les en la Llei de pressupostos de la Generalitat que resulte aprovada per a l'exercici 2020.  
4. Una vegada aprovada i publicada la mencionada Llei de pressupostos, per resolució de la vicepresidenta i consellera d'Igualtat i Polítiques Inclusives es donarà publicitat a la línia pressupostària concreta i l'import global màxim destinat a la concessió de les ajudes establides en la present convocatòria.  
  
Quart. Termini, lloc i forma en què han de presentar-se les sol·licituds  
1. El termini de presentació de les sol·licituds és de vint dies naturals a comptar des de l'endemà de la publicació de la present resolució en el Diari Oficial de la Generalitat Valenciana .  
2. Les sol·licituds de subvenció s'han de presentar exclusivament per via telemàtica, mitjançant la signatura electrònica pròpia de l'entitat sol·licitant o la de la persona que la represente. A l'efecte de participació en la present convocatòria, es considera que la subscripció de la sol·licitud de subvenció per les entitats susceptibles de ser beneficiàries, per si mateixes o per representant, implica la capacitat jurídica i d'obrar necessària per a:  
- Sol·licitar l'ajuda.  
- Permetre l'accés a la Plataforma Autonòmica d'Interoperabilitat.  
- Designar el compte bancari on es transferirà, en el seu cas, la subvenció.  
- Assumir les declaracions responsables de no concurrència de causa legal que impedisca obtenir la condició de persona beneficiària (art. 13 de la Llei 38/2003, general de subvencions).  
3. La sol·licitud telemàtica estarà accessible en la seu electrònica de la Generalitat, https://sede.gva.es i constarà d'una part general (comuna per a totes les sol·licituds de subvenció a la Generalitat) i d'una part específica corresponent a la present convocatòria. En la part específica s'indicaran expressament el lloc i dates de realització de l'activitat, que serà d'emplenament obligatori.  
Les sol·licituds hauran d'anar dirigides a la direcció territorial a la qual corresponga la instrucció de l'expedient. Per a això, en l'apartat «E» de la part general de la sol·licitud telemàtica s'indicarà la província a la direcció territorial de la qual corresponga la instrucció de l'expedient.  
4. Puix que s'estableix la tramitació d'aquest procediment per mitjans telemàtics, tots els tràmits que afecten els interessats per a l'exercici dels seus drets i obligacions, així com l'esmena de la sol·licitud, s'han de fer per aquest mitjà.  
Si algun dels sol·licitants presenta la sol·licitud presencialment, la direcció territorial corresponent requerirà a l'interessat perquè l'esmene a través de la seua presentació electrònica. A aquest efecte, es considerarà com a data de presentació de la sol·licitud aquella en la qual haja sigut realitzada l'esmena, en virtut del que es disposa en l'article 68 apartat 4 de la Llei 39/2015, d'1 d'octubre, de procediment administratiu comú de les Administracions públiques.  
  
Cinqué. Documents i informació que ha d'adjuntar-se a la sol·licitud  
A la sol·licitud (annex I), emplenada i subscrita com convé pel representant de l'entitat, caldrà adjuntar:  
a) Memòria de l'activitat.  
Aquesta memòria vindrà resumida en els apartats que estableix la sol·licitud oficial (annex I, apartat J), sense perjudici que haja d'aportar-se una memòria més detallada d'activitats per a la realització de l'estada vacacional.  
b) Sol·licitud d'alta de domiciliació bancària emplenada, segons model oficial aprovat per Ordre 18/2011, de 17 de juny, de la Conselleria d'Economia Hisenda i Ocupació (DOCV 6548, de 21.06.2011), que consta com a annex II.  
  
c) En el cas d'entitats que utilitzen personal voluntari per a les seues activitats i que adopten la forma jurídica d'associació o fundació hauran d'aportar el certificat d'inscripció en el registre d'entitats de voluntariat de la Generalitat Valenciana, segons Llei 4/2001, de 19 de juny, del voluntariat.  
d) Relació de persones usuàries participants en l'activitat, amb indicació del grau de discapacitat de cadascun d'ells. En el cas que, en el moment de presentar la sol·licitud, l'entitat no dispose d'aquesta relació, hauran de presentar-la amb un mínim de 20 dies abans de la realització de l'activitat.  
  
Sisé. Termini de resolució i publicació  
1. El termini màxim per a resoldre i publicar la resolució és de sis mesos a comptar des de la publicació de la present convocatòria en el Diari Oficial de la Generalitat Valenciana.   
2. La resolució de concessió o denegació de les subvencions s'ha de publicar en el Diari Oficial de la Generalitat Valenciana (DOGV), i produirà efectes de notificació, de conformitat amb el que s'estableix en l'article 45.1 b) de la Llei 39/2015, d'1 d'octubre, del procediment administratiu comú de les Administracions públiques.  
3. Després d'haver transcorregut el termini abans esmentat sense que s'haguera publicat la resolució, les entitats interessades podran entendre desestimades les seues sol·licituds per silenci administratiu. Tot això, sense perjudici que subsistisca l'obligació legal de l'Administració de resoldre expressament sobre la petició formulada.  
4. Correspon, en tot cas, a la persona titular de la Direcció General de Diversitat Funcional i Salut Mental la resolució de les sol·licituds, amb informe previ i proposta de la comissió d'avaluació.  
Aquesta comissió ha d'elaborar, seguint l'ordre de puntuació, una llista única prioritzada d'expedients complets, i elevar a l'òrgan competent per a la concessió de subvencions, les propostes de concessió a favor del nombre de beneficiaris que permeten les disponibilitats de crèdit.  
  
Seté. Recursos  
Les resolucions que es dicten conformement amb el que es disposa en l'article anterior exhaureixen la via administrativa, i contra aquestes es podrà interposar un recurs potestatiu de reposició en el termini d'un mes a comptar des de l'endemà de la seua publicació en el DOGV, o bé directament un recurs contenciós administratiu, en el termini de dos mesos a comptar des de l'endemà de la seua publicació, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa, i l'article 124 de la Llei 39/2015, d'1 d'octubre, de procediment administratiu comú de les Administracions públiques.  
  
Huité. Criteris de valoració de les sol·licituds   
1. La valoració de les sol·licituds de subvenció s'efectuarà atenent els següents criteris, que hauran de reflectir-se en la memòria de l'activitat:  
a) Criteris objectius de valoració de les entitats sol·licitants. S'ha de valorar fins a un màxim de 40 punts de la següent forma:  
a.1) Implantació. S'ha de valorar la implantació de cada entitat, amb un màxim de 15 punts, distribuint-se de la següent manera:  
- Confederació, federació o agrupació d'associacions d'àmbit autonòmic o provincial: 15 punts.  
- Associació d'àmbit autonòmic o provincial: 12 punts.  
- Associació d'àmbit comarcal o local: 10 punts.  
a.2) Especialització. S'ha de valorar l'especialització de l'entitat tant en l'atenció al col·lectiu al qual es dirigeixen les actuacions, com en el desenvolupament de programes de respir familiar o estades vacacionals a aquest col·lectiu finançats per la Generalitat (màxim 10 punts), distribuint-se de la següent forma:  
- Entitat que ha desenvolupat programes d'estades vacacionals en els últims cinc anys: 2 punts per programa/ any.  
- Entitat que ha desenvolupat programes o serveis de respir familiar en els últims cinc anys: 1,5 punts per programa/ any.  
  
- Entitat que ha desenvolupat programes de convivència, oci o temps lliure en els últims cinc anys: 1 punts per programa/ any.  
a.3) Participació social i voluntariat (màxim 10 punts). S'ha de valorar que l'entitat dispose de personal especialitzat per a atendre persones amb diversitat funcional, i cal prioritzar igualment aquelles que incorporen personal voluntari sempre que s'acredite que disposen d'un sistema de formació del personal voluntari, sense perjudici de les activitats que corresponen als professionals, conformement amb el següent criteri: un punt per voluntari/ària, que s'incorpore al programa i haja sigut format/ada (curs mínim de 20 hores) en els cinc últims anys, fins a un màxim de deu persones.   
a.4) Experiència general de l'entitat. S'ha de valorar l'antiguitat de les entitats que acrediten estar constituïdes i inscrites en el Registre d'Entitats Titulars d'Activitats Socials, a raó d'un punt per any (màxim 5 punts).   
b) Criteris objectius de valoració de les actuacions. S'ha de valorar fins a un màxim de 60 punts de la següent forma:  
b.1) Avaluació de la necessitat social. Cal tenir en compte l'anàlisi o l'estudi de la necessitat social en relació amb les característiques dels participants, i prioritzar les actuacions dirigides a, o en les quals existisca, un major nombre de persones amb diversitat funcional amb major grau de necessitat d'atenció social, amb una valoració màxima de 25 punts, conformement amb els següents criteris:  
- Programes amb criteris de selecció perquè participen majoritàriament persones amb grau de discapacitat igual o superior al 75%: 20 punts.  
- Programes amb criteris de selecció perquè participen majoritàriament persones amb grau de discapacitat igual o superior al 65%: 15 punts.  
- Programes amb criteris de selecció perquè participen majoritàriament persones amb grau de discapacitat igual o superior al 33%: 10 punts.  
- Programes amb mesures específiques per a incorporar persones amb diversitat funcional tutelades per la Generalitat, per altres persones o entitats: 5 punts.  
b.2) Avaluació del contingut, objectius i àmbit de les actuacions: Cal tenir en compte la qualitat del projecte i el seu impacte en l'accés de les persones amb diversitat funcional a serveis d'oci, recreatius, culturals o de contacte amb la naturalesa, i cal valorar-ho amb un màxim de 15 punts, conformement amb els següents criteris:  
- Coherència d'objectius, mitjans i finalitats del programa: fins a 5 punts.  
- Actuacions: activitats culturals, esportives, d'oci i temps lliure a desenvolupar: fins a 10 punts.  
b.3) Pressupost i adequació de recursos materials i humans: S'ha de valorar l'adequació del pressupost presentat per l'entitat en relació amb 1es activitats, els recursos humans i materials (instal·lacions, viatges, etc.). La puntuació màxima per a aquest apartat és de 10 punts, conformement amb els següents criteris:  
- Nivell de qualitat de la infraestructura: D'1 a 5 punts.  
- Nivell de formació de coordinador i monitors d'oci per a l'estada: D'1 a 5 punts.  
b.4) Cofinançament: Cal tenir en compte que les actuacions hagen obtingut o prevegen la possibilitat d'obtenir tant un possible cofinançament públic com privat, valorant especialment les actuacions que es presenten cofinançades per la mateixa entitat (amb fons propis o aportacions d'usuaris). S'ha de puntuar tot això amb un màxim de 10 punts, conformement amb els següents criteris:  
- Si els ingressos previstos per part de l'entitat, els usuaris i altres entitats son superiors al 50% del cost de l'actuació: 10 punts.  
- Si són superiors al 40%: 8 punts.  
- Si són superiors al 30%: 6 punts.  
- Si són superiors al 20%: 4 punts.  
- Si són superiors al 10%: 2 punts.  
2. Les sol·licituds hauran d'obtenir una puntuació mínima de 60 punts, sobre la puntuació global de 100 punts, per a la concessió de la subvenció.  
3. La comissió d'avaluació, tenint en consideració el nombre de sol·licituds presentades i la puntuació obtinguda conformement amb els criteris i barems establits en l'apartat 1, haurà d'establir la relació ordenada de sol·licituds en funció de la puntuació obtinguda.  
4. En cas d'empat en la puntuació, per a l'establiment de la preferència per a l'atorgament i ordre de prioritat s'atendrà en primer lloc les actuacions que més puntuació hagen obtingut en l'apartat b.1) (avaluació de la necessitat social) i si persistira l'empat, es dirimiria per la major puntuació obtinguda en l'apartat a.2) (especialització). En cas de persistir l'empat, s'atendrà la data d'entrada de la sol·licitud, i tindrà prioritat la que tinga data anterior.  
  
Nové. Criteris per a determinar l'import de la subvenció.  
1. Para determinar l'import de les subvencions s'ha de fer servir el criteri de valoració del cost plaça/dia, d'acord amb els mòduls que es fixen a continuació:  
  
Estades vacacionals destinades a persones el grau de discapacitat de les quals siga: Mòdul   
(import dia/persona )  
Igual o superior al 33% 33 €  
Igual o superior al 65% 40 €  
Igual o superior al 75% 50 €  
  
  
2. L'import de la subvenció es determina en funció del nombre d'usuaris de l'activitat, els mòduls econòmics assenyalats en aquest apartat, amb el límit màxim dels crèdits disponibles i la consignació pressupostària establida per a aquesta convocatòria.  
3. L'import de les subvencions en cap cas pot ser de tal quantia que, aïlladament o en concurrència amb altres subvencions, ajudes, ingressos o recursos de l'entitat, per a la mateixa finalitat, supere el cost de l'activitat subvencionada.  
  
Desé. Règim de deslliurament de pagaments  
 El pagament de les subvencions per a la realització d'estades vacacionals per a persones amb diversitat funcional s'ha de fer d'acord amb el règim establit amb caràcter general en l'article 171 de la Llei 1/2015, d'hisenda pública del sector públic instrumental i de subvencions, llevat que la Llei de pressupostos de la Generalitat per a l'exercici 2020 permeta un règim de deslliurament de transferències corrents diferent per al pagament de programes d'actuació i activitats dels serveis socials especialitzats per a persones amb diversitat funcional, i en aquest cas regirà aquest règim.  
  
Onzé. Forma i termini de justificació de les subvencions  
1. El termini màxim de justificació de despeses de les estades vacacionals és de tres mesos des des de la data d'acabament d'aquestes i, en el cas de les estades vacacionals desenvolupades durant l'últim trimestre de 2020, abans del dia 31 de gener de 2021.  
En el cas de les estades vacacionals realitzades durant l'any 2020 i concloses abans de la publicació de la resolució de concessió, el termini de justificació serà de tres mesos des d'aquesta publicació.  
2. La justificació de la subvenció s'ha de fer a través de l'aplicació telemàtica establida a aquest efecte i mitjançant la presentació de la documentació necessària per a acreditar la despesa realitzada, i caldrà que s'hi incloga:  
a) Documents acreditatius de la despesa corresponent a les despeses del personal que participa en la realització de l'activitat i els documents acreditatius del pagament a la Seguretat Social de les quotes relatives a les cotitzacions socials dels treballadors.  
b) Quan hi haja persones voluntàries que col·laboren en els programes, i aquestes hagen ocasionat despeses de difícil justificació en l'exercici de l'activitat voluntària, haurà de presentar-se documents justificatius del reembossament econòmic per aquestes despeses. Aquest reembossament econòmic haurà de realitzar-se a través de compte bancari, independentment de quin siga l'import. El reembossament econòmic al voluntari per aquestes despeses no podrà superar els 20 €/dia.  
Així mateix, si hi haguera professionals col·laborant en els programes en virtut de contractes de prestació de serveis, hauran d'aportar-se les corresponents factures originals emeses per aquests professionals, així com la documentació acreditativa que aquests compleixen els requisits exigits per la legislació tributària vigent.  
c) Rebut del pagament de l'assegurança de responsabilitat civil i d'accidents que cobrisca al personal que intervé, inclòs, en el seu cas, el personal voluntari i la totalitat dels usuaris del programa. L'assegurança d'accidents haurà d'especificar el lloc concret que cobreix l'activitat.  
d) Declaració responsable de la persona titular o responsable de l'entitat de les despeses de l'estada vacacional desglossades per conceptes (allotjament, transport, personal, etc.). D'acord amb el que es disposa en l'article 84 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, en aquest supòsit, la revisió de les factures o documents de valor probatori anàleg que, en el seu cas, formen part del compte justificatiu, hauran de ser objecte de comprovació en els quatre anys següents sobre la base d'una mostra representativa, sense perjudici de les especialitats previstes en l'apartat 3 de l'article 75 d'aquest Reglament.  
e) Relació de persones usuàries de l'activitat, amb indicació del DNI i grau de discapacitat, subscrita per la persona titular o responsable de l'entitat, d'acord amb l'annex III.  
La direcció territorial competent podrà, en qualsevol moment, sol·licitar la presentació de les factures acreditatives de les despeses efectuades, sense perjudici del que es disposa en el paràgraf anterior.  
3. Les factures acreditatives de les despeses realitzades hauran de reunir els requisits recollits en el Reial decret 1619/2012, de 30 de novembre, pel qual s'aprova el reglament pel qual es regulen les obligacions de facturació, i caldrà presentar originals o còpies compulsades.  
  
4. Per a la justificació de l'activitat, s'haurà de presentar, abans del 31 de gener de 2021, una memòria que reculla totes les despeses i les activitats realitzades. El contingut mínim de la memòria serà el següent:  
- Breu contingut d'actuacions realitzades.  
- Relació de participants (identificant nom, cognoms, edat, DNI i grau de discapacitat.  
- Relació de personal de l'activitat (laboral i voluntariat).  
- Resum econòmic: estat de liquidació d'ingressos i despeses de l as activitats, desglossat per origen de finançament i per conceptes de despesa.  
- Objectius aconseguits, quantificats i valorats.  
  
5. La no presentació de la corresponent justificació, o la seua insuficiència, tant referent al nombre de persones participants i el seu grau de discapacitat corresponent, com a la totalitat de despeses realitzades, podrà donar lloc a la no consideració de la despesa com a subvencionable i a una minoració o revocació de l'ajuda concedida, sense perjudici de la facultat de l'òrgan competent en la concessió de les ajudes, de recaptar a càrrec del beneficiari, tots els informes que calga del programa subvencionat i recalcular en funció d'aquests la subvenció concedida. Igualment, l'incompliment del termini màxim de justificació de les subvencions podrà donar lloc al desistiment sense efectes de l'ajuda, amb exigència, en el seu cas, del reintegrament de les quantitats percebudes indegudament i l'exigència de l'interés de demora des del moment del pagament de la subvenció.  
  
Dotzé. Pla de control  
Es durà a terme un pla de control de la realització de l'activitat subvencionada mitjançant la comprovació i control de la documentació de caràcter econòmic justificativa de l'activitat realitzada relativa al projecte, de conformitat amb el que s'estableix en l'article 169 de la Llei 1/2015, de 6 de febrer, d'hisenda pública, del sector públic instrumental i de subvencions.  
  
El tipus de control és administratiu, sobre una mostra aleatòria de les subvencions concedides en aquesta convocatòria. Així mateix s'han de fer controls de camp mitjançant la visita a alguna de les entitats beneficiàries per a comprovar l'execució de l'activitat.  
El control s'ha de fer sobre almenys un 10% de la quantia total de la línia de subvenció pressupostada.  
Tot això amb la finalitat de comprovar la veracitat de les dades consignades en la documentació presentada, així com el compliment dels requisits per a la percepció de l'ajuda.  
Contra aquesta resolució, que esgota la via administrativa, podrà interposar-se un recurs contenciós administratiu en el termini de dos mesos, a comptar des de l'endemà de la seua publicació, d'acord amb el que s'estableix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant e ste mateix òrgan en el termini d'un mes, computat en els mateixos termes, de conformitat amb els articles 123 i 124 de la Llei 39/2015, d'1 d'octubre, de procediment administratiu comú de les Administracions públiques. Tot això sense perjudici que els interessats puguen presentar qualsevol altre que estimen pertinent.  
  
València, 27 de desembre de 2019.- La vicepresidenta del Consell i consellera d'Igualtat i Polítiques Inclusives: Mónica Oltra Jarque